cyanic-selkie/wikianc huggingface dataset:
আনাসত্যাসিয়া ভেরটিন্সকায়া
পেশাজীবন
আনাসত্যাসিয়া ভেরটিন্সকায়া তাঁর কৈশোরে ভাষাবিজ্ঞানী হবার চিন্তা করছিলেন, কিন্তু ১৯৬১ সালের একরাতেই সবকিছু বদলে যায়, তাঁর ষোল বছর বয়সে পরিচালক অ্যালেক্সান্ডার প্টুস্কি তাঁকে “স্কার্লেট সেইল” চলচিত্রে আঁচল চরিত্রে অভিনয়ের জন্য ব্যক্তিগতভাবে প্রস্তাব রাখেন। আবেগপ্রবন কৈশোরপ্রেম এর নাটকধর্ম চলচিত্রটি অ্যালেক্সান্ডার গ্রিন এর উপন্যাস অবলম্বনে নির্মিত হয় এবং রাতারাতি সফলতা লাভ করে, আনাসত্যাসিয়ার নামডাক সারাদেশে শুরু হয়ে যায়। সিনেমাটিতে সোবিয়েত সিনেমার অনেক পরবর্তি তারকারাই ছিলেন যার মধ্যে বাসলি লানবয়, ইভান পারভারাজ, সার্জি মার্টিনসন এবং অলেগ আনোফ্রিভ ছিলেন, কিন্তু সমালোচকদের মতে ভেরটিন্সকায়ার গাঢ়তাই “স্কার্লেট সেইল” এর পক্ষে কাজ করেছে।. প্রথম বছরে ছবিটি প্রায় তেইশ মিলিয়ন লোক দেখেছে। ১৯৬২ সালে ভেরটিন্সকায়া অভিনয় করেন “এমফিবিয়ান ম্যান” নামের ছবিতে যেটি নির্মিত হয় অ্যালেক্সান্ডার বেলায়েব এর একই নামের সায়েন্স-ফিকশন উপন্যাসের ছায়া অবলম্বনে। তিনি গুইতরেজ চরিত্রে অভিনয় করেন, একজন যুবতীর সাথে একজন উভচর মানুষের প্রেমের গল্প, ভেরটিন্সকায়া শুটিং এর সময় শরৎ এর শেষে পানির নিচে পারফর্ম করেছেন যেখানে কোন স্টান্টম্যান ছিলনা। ছবিটি সোবিয়েতের ১৯৬২ এর বক্স-অফিস ব্লকবাস্টার ছবি হয়। “ভেরটিন্সকায়া এখন একটা ব্রান্ড, মানুষ এখন সিনেমা দেখতে যায় শুধু তাঁকে দেখতে” নিকিতা ম্যালকভ বলেন(পরবর্তিতে ভেরটিন্সকায়ার স্বামী)।  নাটকীয় ভাবে কিশোরী  নায়িকার জীবন পরিবর্তন হয়। “সেদিন গুলোতে কোন দেহরক্ষী ছিলনা, আমি লেখাপড়ার জন্য ট্রামে চড়তাম, আমি আর সবার মত সারিবদ্ধভাবে দাড়াতাম। আমি যে শুধু পরিচিত না, তারা আমাকে স্পর্শ করার একটা উপায় খুজে পেল... এগুলো হচ্ছে সেইদিন যখন থেকে জনতার ভিড়ের ভয় বাড়তে লাগল...এই বিশাল যন্ত্রণা আমাকে সেইদিনগুলোতে পরিপূর্ণ করে দিল” তিনি পরবর্তিতে মনে করলেন। ১৯৬২ সালে ভেরটিন্সকায়া “মস্কো পুস্কিন ড্রামা থিয়েটার” দলে যোগদান করেন। যারফলে তিনি ক্রমাগত সারদেশ ঘুরে বেড়ান জনপ্রিয় “থিয়েটার ব্রিগেডস” এর সাথে। ১৯৬৩ সালে তার বড় বোন মারিয়ানার বন্ধু লিডুমিলা মাক্সাকুভা এর সহযোগিতায় তিনি বরিস সুচুকিন থিয়েটার ইন্সটিউটে ভর্তি হন। তরুণ অভিনেত্রীর অভিনয় তার ভাষায় ছিল ‘বাতিকগ্রস্থের কাছাকাছি’। নিকিতা ম্যালকভ তার সাথেই পড়াশোনা করতেন তারা একে অপরের প্রেমে পড়ে এবং ১৯৬৬ সালে বিয়ে করে, কিন্তু তিন বছর পর তাদের বিচ্ছেদ ঘটে।
ওপো ইলেক্ট্রনিকস
বিভাগসমূহ
ওপো ডিজিটাল ওপো দ্বারা নিয়ন্ত্রিত একটি আলাদা বিভাগ-সংস্থা। যা ২০০৪ সালে যুক্তরাষ্ট্রের ক্যালিফোর্নিয়াতে প্রতিষ্ঠা করা হয়। এটি তার ডিভিডি ব্লু-রে প্লেয়ার ইত্যাদি পণ্যের জন্য পরিচিত।
আনাসত্যাসিয়া ভেরটিন্সকায়া
পেশাজীবন
১৯৬৪ সালে গ্রিগরি কস্টিনেভ এর ছবি হ্যামলেট এ অপেহেলিয়া চরিত্রে অভিনয়ের মাধ্যমে তাকে আন্তর্জাতিকভাবে পরিচিতি এনে দেয় এবং তার পেশাজীবনের বাঁক ঘুরিয়ে দেয়।
ওপো ইলেক্ট্রনিকস
প্রস্তুতকেন্দ্র
এর মূল প্রস্তুতকেন্দ্রগুলি চীনে অবস্থিত হলেও, এখন ভারতে মোবাইলের কারখানা করেছে। নয়ডায় স্মার্টফোন প্রস্তুতকেন্দ্র রয়েছে। ২০১৯ সালের নভেম্বর মাসে অপো বাংলাদেশ এ তাদের উৎপাদন কারখানা চালু করে, যার নাম " বেনেলি ইলেকট্রনিক এন্টারপ্রাইজ কোম্পানি লিমিটেড " ও কারখানাটি গাজীপুর জেলায় অবস্থিত এবং এটি তাদের দশম বৈশ্বিক উৎপাদন কারখানা ।
আনাসত্যাসিয়া ভেরটিন্সকায়া
অবসরগ্রহণ
১৯৮৯ সালে অক্সফোর্ড ইউনিভার্সিটি থেকে ভেরটিন্সকায়া এবং অ্যালেক্সান্ডার কালিয়াগিনকে আমন্ত্রণ জানায় থিয়েটার কারুকর্মের উপর তাদেরকে মাস্টার ক্লাস দিতে। তিনি পরবর্তি বার বছর ইংল্যান্ড, ফ্রান্স এবং সুইজারল্যান্ড এ শিক্ষাদান এ অতিবাহিত করেন। ''আমি বুঝতে পারি যে একটি জীবনে একজন নিজেকে, নিজসত্তাকে সাত বার পুনরায় আবিষ্কার করতে পারে, অন্যথায় কেউ তার নিজসত্তাকে পুরোপুরি বুঝতে পারবে না। কেন আমি কাঁদব যে ভাল ভুমিকাগুলো আমাকে এড়িয়ে যাচ্ছে? তোমাকে শিখতে হবে দৃশ্যের বিপরীতে পিঠ ঘুরিয়ে দিতে যেটি তোমাকে মানায় না।'' পরবর্তিতে একটি ইন্টারভিউতে তিনি বর্ণনা করেন তার অব্যাহতিতে তিনি কি অনুভব করেছেন।
পরিচিতি
১৯৮১ সালে তাকে রাশিয়া সোবিয়েত ইউনিয়ন সম্রাজ্যের জনগণের শিল্পী আখ্যা দেয়া হয়। তিনি ২০০৫ সালে রুশ ফেডারেশন এর অর্ডার অব অনার সম্মাননা লাভ করেন এবং ২০১০ সালে অর্ডার অব ফ্রেন্ডশীপ সম্মাননা দেয়া হয়। ২০০৯ সালে তার ৬৫তম জন্মবার্ষিকিতে রাষ্ট্রপতি দিমিত্রি মেদভেদেভ এবং প্রধানমন্ত্রী ভ্লাদিমির পুতিন উভয়েই তাদের ব্যক্তিগত পত্র পাঠান, এবং কথা বলেন তার “উজ্জ্বল ব্যক্তিত্বের”, অক্ষীয় জনপ্রিয়তার এবং “অনন্য, অসাধারণ, শক্তিশালী এবং গাঢ় ভূমিকার”।
পরিবার এবং ব্যক্তিগত জীবন
১৯৬৭ সালে ভেরটিন্সকায়া বিয়ে করেন নিকিতা ম্যালকভকে, বর্তমানে পরিচিত রুশ ছবির পরিচালক এবং অভিনেতা। দেড় বছর পর তাদের ছেলে স্টিফেন জন্ম গ্রহণ করে এবং তিন বছরের সময় তাদের মধ্যে বিচ্ছেদ ঘটে। পরবর্তিতে ভেরটিন্সকায়াকে অভিনেতা মিখাইল কজাকভ এর সাথে ঘনিষ্ঠ হতে দেখা যায়, তারপর রুশ রক তারকা অ্যালেক্সান্ডার গ্রাডস্কাই এর সাথে তিন বছরের সম্পর্ক ছিল।
সোনা
নামকরণ
সোনার রাসায়নিক নাম Aurum যা লাতিন শব্দ Aurora থেকে উৎপত্তি লাভ করেছে।
আবিষ্কারের ইতিহাস
ধারণা করা হয়, সোনা মানুষের আবিষ্কৃত প্রাচীনতম মৌল। এমনকি নব প্রস্তর যুগেও সোনার তৈরি দ্রব্যাদি ব্যবহৃত হতো। সে যুগের খননকৃত অনেক নিদর্শনে পাথরের জিনিসের সাথে এগুলোর অস্তিত্ব পাওয়া গেছে। জার্মানির বিখ্যাত সমাজতত্ত্ববিদ কার্ল মার্ক্সও সোনাকে মানুষের আবিষ্কৃত প্রথম ধাতু হিসেবে চিহ্নিত করেছেন। অপরিবর্তনীয় রুপ, সহজ বণ্টনযোগ্যতা এবং চকচকে প্রকৃতির জন্য এটি অনেক আগে থেকেই অর্থের প্রধান মানদণ্ড হিসেবে ব্যবহৃত হতো। সোনার সাথে পৃথিবীর অনেক বেদনা বিধুর ও ভয়ংকর কাহিনী জড়িত। সোনা অধিকারের লক্ষ্যে জাতিতে জাতিতে যুদ্ধ হয়েছে, প্রাণ হারিয়েছে অগণিত মানুষ। আবার সোনার মালিক হয়েও কেউ শান্তি পায়নি। কারণ পাওয়ার পরই এসে যেতো সোনা হারানোর ভয়। যখন থেকে মানুষ সমাজবদ্ধ হতে শিখেছে এবং ধীরে ধীরে সামাজিক শ্রেণীবিভাগের সূচনা হয়েছে তখন থেকেই মানুষ খনি থেকে সোনা উত্তোলন করতে শুরু করে। তখন থেকেই অলঙ্কার তৈরীতে সোনা ব্যবহৃত হয়ে আসছে। তখন সোনা বিশুদ্ধিকরণের পদ্ধতিগুলো মানুষের তেমন জানা ছিল না। এ কারণে তখন মূলত সোনা-রুপার সঙ্কর ধাতু তৈরি করা হতো যা অ্যাজেম নামে পরিচিত ছিল। এছাড়া সোনা-রুপার আরেকটি প্রাকৃতিক সঙ্কর ধাতু বিদ্যমান ছিল যার নাম ইলেকট্রুম।
প্রাচীনকালের সকল জাতিতেই স্বর্ণের ব্যবহার ছিল। মিশরীয় সম্রাটদের দ্বারা নির্মিত পিরামিডগুলো খনন করে প্রচুর সোনার অলঙ্কার ও জিনিসপত্র উদ্ধার করা হয়েছে। অনেককাল ধরেই মিশরীয়রা সোনা নিয়ে গবেষণা করেছে। চতুর্থ থেকে ষোড়শ শতাব্দী পর্যন্ত কিমিয়াবিদরা সোনা অনুসন্ধানের আপ্রাণ চেষ্টা করেছিলেন। তাদের মূল উদ্দেশ্য ছিল পরশ পাথর অনুসন্ধান। তাদের বিশ্বাস মতে, পরশ পাথরের মাধ্যমে ক্ষার ধাতুকে সোনায় রুপান্তরিত করা সম্ভব। কিমিয়াবিদদের এই ধারণার পিছনে আরও কারণ ছিল। তামার খনিতে অনেকদিন লোহা পড়ে থাকলে তার উপর তামার আস্তরণ পড়তো। কিমিয়াবিদরা মনে করেছিল লোহা তামায় রুপান্তরিত হয়েছে। এ থেকে তারা এ ধারণাও করেছিল যে অন্য ধাতুকেও এভাবে সোনায় পরিণত করা সম্ভব। তারা এক্ষেত্রে অগ্রণী ভূমিকা পালন করে। তবে এই কাজে সর্বোচ্চ উন্নতি করতে পেরেছিল মিশরীয়রা। তারা সোনা নিষ্কাষণের গুপ্তবিদ্যা জানতো। মিশরীয় ঐতিহ্যের সাথে সোনার সম্পর্ক সুগভীর।
এছাড়া চীন, ভারত এবং মেসোপটেমিয়ার অন্তর্গত রাজ্যগুলোতে খ্রিস্টপূর্ব দশম শতাব্দীতেও সোনা ব্যবহৃত হতো। খ্রিস্টপূর্ব অষ্টম-সপ্তম শতাব্দীতে গ্রীসে সোনার তৈরী টাকা প্রচলিত ছিল। খ্রিস্টপূর্ব প্রথম শতাব্দীতে আর্মেনিয়ায় সোনার টাকা ব্যবহৃত হতো। ভারত এবং নুরিয়া অঞ্চলে (উত্তর-পূর্ব আফ্রিকা) প্রাচীনতম সোনার খনির সন্ধান পাওয়া গেছে। কিমিয়াবিদরা ধাতু নিয়ে গবেষণায় বিশেষ প্রসার অর্জন করেছিলেন। স্বাভাবিকভাবে প্রাপ্ত লেড সালফাইডের সাথে রুপা মিশ্রিত অবস্থায় পাওয়া যায় যাকে কখনও কখনও নিষ্কাশন করা হয়। তারা বুঝতে পেরেছিলেন সীসার উপর রুপা সৃষ্টি হয় না। বরং অভিন্ন উপাদানগুলো বিভিন্ন অনুপাতে সংযুক্ত হয়ে সমস্ত বস্তু উৎপন্ন করে। এই ধারণা কিমিয়াবিদদের মধ্যে বিকাশ লাভ করে। কিমিয়াবিদদের অনেকেই অন্য ধাতু থেকে সোনা তৈরির জন্য পরশ পাথরের সন্ধান করেছিল, অনেকে জীবন পর্যন্ত উৎসর্গ করেছিল। কিন্তু এর মধ্যে কোন সত্যতা ছিল না। পরশ পাথর নামে কিছুর অস্তিত্ব বিজ্ঞান স্বীকার করেনি। যাহোক, কিমিয়াবিদ্যার প্রসার এতে থেমে থাকেনি।
দক্ষিণ ও মধ্য আমেরিকা বিজয়ের জন্য স্পেনীয়রা অভিযান পরিচালনা করেছিল। সেখানে ইউরোপীয় উপনিবেশ স্থাপনের পর প্রাচীন ইনকাতে সোনার প্রাচুর্য দেখে কিমিয়াবিদরা অভিভূত হয়েছিল। ইনকাদের কাছে সোনা ছিল গুপ্ত ধাতু তথা সূর্য দেবতার ধাতু। তাদের মন্দিরগুলোতে বিপুল পরিমাণ সোনা রক্ষিত থাকতো। ইনকাবাসীদের মহান নেতা আটাহুয়ালপাকে যখন স্পেনীয়রা বন্দী করে তখন ইনকারা তার মুক্তিপণ হিসেবে ৬০ ঘনমিটার সোনা দেয়ার প্রতিশ্রুতি করেছিল যা অবিশ্বাস্য মনে হতে পারে। এতেও স্পেনীয় সেনানায়ক ফ্রান্সিস্‌কো পিজারো তাকে মুক্তি দেয়নি, বরং পণের অপেক্ষ‍া না করেই তাকে হত্যা করে। ইনকারা যখন এই হত্যার সংবাদ জানতে পারে তখন সেই বিপুল পরিমাণ সোনা বহন করে নিয়ে আসছিল ১১০০ লামা। তারা সোনাগুলো অ্যাজানগারের পর্বতে লুকিয়ে রাখে। কিন্তু তারা তাদের সম্পদ বেশিদিন লুকিয়ে রাখতে পারেনি। পেরুর সবচেয়ে সমৃদ্ধ নগরী কুজকো দখল করে স্পেনীয়রা সেখানের অনেক কিছু লুট করার পাশাপাশি সোনাও লুট করে। থাম্ব|সোনার দৃশ্যমান বর্ণালী ১৬০০ সালে রাশিয়ার খনি থেকে সোনা উত্তোলন শুরু হয়। তবে এর পরিমাণ খুব বেশি ছিল না। ১৯০০ খ্রিষ্টাব্দের পর থেকে সেখানে সোনা উত্তোলনের পরিমাণ অনেকগুণ বেড়েছে।
স্বর্গীয় উৎস তত্ত্ব
জ্যোতির্বিজ্ঞানীদের মতে মহাকাশে অনবরত বৃষ্টির মতো সোনার কণা ঝরছে। পৃথিবীর সব সোনাও এ ধরনের প্রাচীন মহাজাগতিক সোনাবৃষ্টি থেকেই পাওয়া। দুটি নিউট্রন তারার সংঘর্ষ বা কৃষ্ণগহ্বরের সঙ্গে নিউট্রন তারার একত্রীকরণে যে বিস্ফোরণ হয়, তাকে বলে কিলানোভা। এই কিলানোভার মাধ্যমে মহাকাশে অনবরত সোনা ও প্লাটিনামের মতো ভারী ধাতু সৃষ্টি হচ্ছে বলে সাম্প্রতিক গবেষণায় জানা যায়। এসব ধাতু বৃষ্টির মতো ঝরে পড়ছে মহাকাশে। পৃথিবীতে যত সোনা ও প্লাটিনাম রয়েছে, তা প্রাচীন একটি নিউট্রন তারার সংঘর্ষ থেকে পাওয়া।
আহোম রাজ্য
আহোম রাজ্য (আহোম ৰাজ্য) ব্রহ্মপুত্র উপত্যকায় স্থিত ছিল একটি মধ্যযুগীয় রাজ্য। আহোম রাজ্য প্রায় ৬০০ বৎসর নিজের সার্বভৌমত্ব বজায় রেখেছিল ও অসমে মোগল সাম্রাজ্য স্থাপনে বাধা দিয়েছিল। মং মাও বংশের টাই রাজকুমার চুকাফা উত্তরে চুতীয়া রাজ্য ও দক্ষিণে কছাড়ী রাজ্যের মধ্যবর্তী স্থানে আহোম রাজ্য স্থাপন করেন। কালক্রমে চতুর্দিকে এই রাজ্যের সীমানা বিস্তারিত হয় ও আহোম রাজা চুহুংমুং বা স্বর্গণারায়ণের রাজত্বকালে এই রাজ্য রাজনৈতিক শক্তিতে পরিণত হয়।  প্রতাপ সিংহের শাসনকালে রাজ্যের প্রশাসনকে নতুন রূপ দেওয়া হয় ও প্রথমবার মোগলদের সঙ্গে কূটনৈতিক যোগাযোগ স্থাপন করা হয়। গদাধর সিংহের রাজত্বকালে ব্রহ্মপুত্রের উপত্যকা থেকে মোগলদের প্রভাব নিশ্চিহ্ন করা হয়। তাঁর পুত্র রুদ্র সিংহের রাজত্বকালে আহোম রাজ্য উন্নতির শিখরে উপনীত হয়। মোয়ামরীয়া বিদ্রোহ থেকে আহোম রাজ্য দুর্বল হতে থাকে ও মানের আক্রমণে ধ্বংসপ্রাপ্ত হয়। বৃটিশদের হাতে মান পরাজিত হওয়ার পর ১৮২৬ সালে ইয়াণ্ডাবু সন্ধিমতে অসমের শাসনভার বৃটিশ ইস্ট ইন্ডিয়া কোম্পানির হাতে ন্যস্ত হয়। পূর্বে অসমকে আহোম রাজ্য বলা হলেও প্রকৃতপক্ষে অসম ছিল বিভিন্ন জাতির মিলনভূমি। পরবর্তী সময়ে জনগণনা করে জানা যায় আহোমের সংখ্যা মোট অসমের জনসংখ্যার ১০% থেকেও কম। আহোমেরা এই রাজ্যটিকে মং ডুন চুন খাম নাম দিয়েছিলেন। কিন্তু অন্যান্য জাতিরা অসম নামকরণ করেন। ১৮৩৮ সালে বৃটিশ শাসিত অঞ্চল ও পরবর্তীকালে ভারতবর্ষের অন্তর্ভুক্ত হওয়ার পর রাজ্যটির নাম অসম বলে অক্ষুণ্ণ থাকে।
ইতিহাস
১২২৮ সালে চুকাফা ব্রহ্মপুত্র উপত্যকায় প্রবেশ করে আহোম রাজ্য প্রতিষ্ঠা করেন। আহোম রাজ্য প্রতিষ্ঠার জন্য কোন প্রতিষ্ঠিত রাজার সহিত যুদ্ধ করার প্রয়োজন হয়নি। দক্ষিণ পাড়ের কম জনবসতিপূর্ণ এলাকা দখল করে তিনি নিজের সাম্রাজ্য প্রতিষ্ঠা করেন। তখন আহোম রাজ্যের সীমানা ছিল উত্তরে বুঢ়িদিহিং নদী ও দক্ষিণে দিখৌ নদী ও পূর্বে পাটকাই পর্বত। তিনি স্থানীয় বরাহী ও মরান মানুষের সঙ্গে বন্ধুত্ব স্থাপন করে চরাইদেউ নামক স্থানে রাজধানী স্থাপন করেন এবং বরগোহাই ও বুঢ়াগোহাই পদবীর সৃষ্টি করে তাঁদের রাজকার্যে নিয়োগ করেন। আহোমেরা তাঁদের ধান চাষের পদ্ধতি অন্যান্য লোকেদের শেখান। ধীরে ধীরে অন্যান্য জাতির লোকেরা আহোম জীবনযাত্রা গ্রহণ করেন ও একসময়ে তাঁরা আহোম জাতিতে বিলীন হয়ে যান। ফলস্বরূপ বরাহী জাতি প্রায় বিলুপ্ত হয়ে যায় ও বহুসংখ্যক নগা ও মরান জাতি আহোমে পরিণত হয়; ফলে আহোমদের সংখ্যা বৃদ্ধি পায়। বিশেষ করে ষোড়শ শতাব্দীতে আহোম স্বর্গদেউ চুহুংমুং  চুতীয়া ও কছাড়ী রাজ্য জয় করে রাজ্য বিস্তারের সময় আহোমকরণ প্রক্রিয়ায় মনোযোগ দেন। আহোমকরণ প্রক্রিয়া এতই দ্রুত ছিল যে একসময়ে প্রকৃত আহোম জাতির লোকেরা নিজ রাজ্যে সংখ্যালঘু হয়ে যায়। ফলে রাজ্যটির রূপ পরিবর্তন হয়ে বহুজাতিক হয়ে উঠে। চতুর্দশ শতকে বামুনী রাজকুমারের শাসনকালে আহোম রাজ্যে হিন্দুদের প্রভাব গুরুত্বপূর্ণ ভূমিকা পালন করে। আহোম রাজ্যে টাই ভাষার সঙ্গে অসমীয়া ভাষার ব্যবহার আরম্ভ হয়। পরবর্তী সময়ে দুইটি উচ্চ পদের মন্ত্রীর সাথে নতুন করে বরপাত্রগোহাই নামক নতুন পদের সৃষ্টি করা হয়। চুতীয়া রাজ্য ও কছাড়ী রাজ্য জয় করার পর অঞ্চলসমূহ পর্যবেক্ষণ করার জন্য শদিয়াকোয়া গোহাই ও মরঙ্গীখোয়া গোহাই নামক বিশেষ পদের সৃষ্টি করা হয়। ফৈদ পদ্ধতিতে আধারিত পাইক প্রথায় সাধারণ জনগণকে সৈন্য রূপে প্রশিক্ষণ দেওয়া হয়। বঙ্গের মোগল ও আফগানী আক্রমণকারীদের আহোমেরা সফলভাবে প্রতিহত করেছিল। আহোম সেনাপতি টংখাম বরগোহাই আক্রমণকারীদের তাড়িয়ে করতোয়া নদী পার করে আসেন। ফলস্বরূপ আহোমেরা নিজেদের কামরূপ রাজ্যের যোগ্য উত্তরাধিকারী রুপে গণ্য করেন। প্রতাপ সিংহের শাসনকালে আহোম রাজ্য পূর্ণতা লাভ করে। তিনি বরফুকন ও বরবরুয়ার পদ সৃষ্টি করেন। তারপর থেকে রাজ্য পতনের আগে পর্ষন্ত কোন গুরুত্বপূর্ণ পরিবর্তন করা হয়নি। সপ্তদশ শতাব্দীতে মোগলেরা আহোম রাজ্য অনেকবার আক্রমণ করে। ১৬৬২ সালে মীর জুমলার নেতৃত্বে মোগলরা আহোমের রাজধানী গড়গাও দখল করে। কিছুদিন পর শরাইঘাট যুদ্ধে লাচিত বরফুকন মোগল বাহিনীকে পরাস্ত করে গড়গাও আহোমের অধীনে করে ও মানস নদী পর্যন্ত নিজেদের রাজ্যসীমা বিস্তার করে। শাসন নিয়ে মতভেদ হওয়ার জন্য গদাধর সিংহ রাজ্যে তুংখুঙীয়া ফৈদ রাজার শাসন আরম্ভ করেন। তুংখুঙীয়া রাজার শাসনকালে শান্তি, কলা ও অভিযান্ত্রিক ক্ষেত্রে আহোম রাজ্য সফলতা লাভ করে। শাসনের পরবর্তী সময়ে মতভেদের সৃষ্টি হয় ও মোয়ামরীয়া বিদ্রোহের সৃষ্টি হয়। বিদ্রোহকারীরা রাজধানী রংপুর অধিকার দখল করে কিন্তু অবশেষে ক্যাপ্টেন ইয়েলসের নেতৃত্বে বৃটিশরা তাঁদের সেই অঞ্চল থেকে বঞ্চিত করে। রাজ্যের শক্তি ধীরে ধীরে দুর্বল হতে থাকে ও মানের আক্রমণে আহোম রাজ্যের পতন হয়। অবশেষে ইয়ান্ডাবু সন্ধিমতে অসম বৃটিশ শাসনের অধীনে আসে।
আহোম অর্থনৈতিক ব্যবস্থা
আহোম রাজ্যের অর্থনৈতিক ব্যবস্থার মূল ভিত্তি ছিল পাইক প্রথা। পাইক প্রথা একধরনের বাধ্যতামূলক শ্রম আদায় ব্যবস্থা। আহোমেরা উন্নত প্রযুক্তির সঙ্গে খাল কেটে ও বাঁধ নির্মাণ ও জলসিঞ্চন করে চাষের উপযুক্ত ব্যবস্থা করেছিল। ফলে আহোম রাজ্যে অর্থনৈতিক উন্নতি সাধন হয়েছিল। ষোড়শ শতিকায় আহোম স্বর্গদেউ চুক্লেনমুংয়ের রাজত্বকালে মুদ্রার প্রচলন হয়। সতেরো শতিকায় আহোম রাজ্য পশ্চিমে কোচ রাজ্য ও মোগল সাম্রাজ্যের কিছু অংশ নিজের অধীনে করতে সক্ষম হন। তারপর আহোম রাজ্যে রাজস্ব বা কর আদায় ব্যবস্থা চালু করা হয় ও প্রয়োজন অনুসারে কিছু পরিবর্তন করে নতুন রাজস্ব প্রবর্তন করা হয়েছিল।
স্বর্গদেউ ও পাত্রমন্ত্রীসকল
আহোম রাজ্যের প্রথম রাজা চুকাফা মং মাও বংশের বংশধর ছিলেন। রাজাকে স্বর্গদেউ বলা হত। বংশগতি ক্রমে রাজাদের নির্বাচন করা হত। কিন্তু পরিস্থিতি সাপেক্ষে মন্ত্রীরা অন্য কোন বংশকে রাজার পদে নির্বাচন করতে পারতেন বা অধিষ্ঠ রাজাদের পদচ্যুত করতে পারতেন।
ডাঙরীয়াসকল
স্বর্গদেউ চুকাফা রাজ্য শাসনের সাহ্যয্য করার জন্য বুঢ়াগোহাই ও বরগোহাই নামক দুইটি পদের সৃষ্টি করেন। ১২৮০ সালে তাঁদের শাসনের জন্য স্বতন্ত্র অঞ্চল দেওয়া হয়। বুঢ়াগোহাইদের এলেকা ছিল শদিয়া ও গেরেলুয়া নদীর মধ্যভাগ অঞ্চল এবং বরগোহাইদের অঞ্চল ছিল পশ্চিমে বুঢ়ৈ নদী পর্যন্ত। সেই অঞ্চলের পাইকদের উপর তাঁদের সম্পূর্ণ নিয়ন্ত্রণ ছিল। উচ্চ আহোম পরিবারের লোকের দ্বারা তাঁদের পদ পূরন করা হত। রাজার পদের জন্য উপযুক্ত রাজকুমার মন্ত্রীর পদে জন্য উপযুক্ত ছিলনা ও মন্ত্রীদের ক্ষেত্রেও একই নিয়ম প্রযোজ্য ছিল। ১৬ শতিকায় আহোম রাজা চুহুংমুং বরপাত্রগোহাই নামক একটি নতুন পদের সৃষ্টি করেন । তাঁদের এলেকা ছিল উপরিউক্ত দুই গোহাইয়ের শাসিত অঞ্চলের মধ্যবর্ত্তী অঞ্চল।
অন্যান্য বিষয়
বরবরুয়া ও বরফুকন সামরীক ও ন্যায়িক দ্বায়িত্বে ছিলেন ও তাঁদের সাহায্য করার জন্য দুইটি ফুকনের চরা নিয়োগ করা হয়েছিল। বরফুকনদের চরা ছিল গুয়াহাটিতে । বরবরুয়াদের চরা ছিল রাজধানীতে। তদন্তকারী বিষয়াদের বরুয়া বলা হত।
পাইক প্রথা
আহোম রাজ্যে জনসাধারণকে জোরপূর্বক রাজ্যের কার্যে নিয়োগ করার প্রথাকে পাইক প্রথা বলা হত। প্রথাটি প্রাচীনকালে দক্ষিণ-পূর্ব এশিয়ায় প্রচলিত ছিল বলে বিশ্বাস করা হয়। ১২২৮ সালে আহোমেরা অসম আসার পর প্রথাটির প্রচলন করেন। ১৬০৬ সালে পাইক প্রথার কিছু পরিবর্তন করে মোমাই তামুলী বরবরুয়া পুনরায় প্রচলন করেন। বিজ্ঞ ব্যক্তিরা মত প্রকাশ করেছেন যে, পাইক প্রথা ছিল আহোমের পতনের মূল কারণ। আহোম রাজ্যের রাজবংশের লোক, পুরোহিত, উচ্চ শ্রেনীর লোক ও দাসদের বাদ দিয়ে সকল ১৫ থেকে ৫০ বৎসরের পুরুষকে পাইক বলা হত। স্বর্গদেউ রুদ্র সিংহের রাজত্বকালে রাজ্যের প্রায় ৯০% লোক এই শ্রেনীর অন্তর্গত ছিল।এই প্রথা অনুযায়ী অসমের প্রাপ্তবয়স্ক ব্যক্তিদের রাজ্যের বিভিন্ন কাজে নিয়োগ করা হয়েছিল।  এই শ্রেনীর অন্তর্গত ব্যক্তিদের দিয়ে নৌকা তৈরী করা, গৃহ নির্মাণ করা, পথ-ঘাট নির্মাণ করা, রাজস্ব আদায় করা, হাতি ধরা, বন-জঙ্গল পরিদর্শন করা ইত্যাদি কাজ করানো হত।
যুদ্ধের প্রস্তুতি
যুদ্ধ আরম্ভ হওয়ার পূর্বে আহোমেরা ট্রেন নামক উপাস্য দেবতাকে পূজা করিতেন। আহোমদের স্থলসেনা ও নৌসেনার দুইটি বিভাগ ছিল। স্থলসেনার প্রধান সেনাপতিকে ফুকন ও নৌসেনার প্রধানকে পানীফুকন বলা হত। সেনাপতির নিম্নবর্গদের বরনেওগ ও নেওগ বলা হত। যুদ্ধে যাওয়ার সময় আহোম সেনারা কয়েকজন বিজ্ঞপণ্ডিতদের সঙ্গে নিয়ে যেতেন। এদের মধ্যে বেজবরুয়া, দেওধাই ও বাইলুং প্রধান ছিল। বেজবরুয়া শ্রেনীর ব্যক্তিরা সাধারনত যুদ্ধে আহত সৈন্যদের চিকিৎসা করিতেন ও দেওধাই ও বাইলুং গনকের কাজ করিতেন। কোন দিক থেকে আক্রমণ করার প্রয়োজন ও শত্রুরা কোন দিক থেকে আক্রমণ করার সম্ভাবনা বেশি ইত্যাদি গনকেরা পূর্বানুমান করে বলতেন। প্রয়োজন সাপেক্ষে আহোম রাজ্যের মুখ্য বিষয়া যেমন বরফুকন ও বরবরুয়া ইত্যাদি শ্রেনীর ব্যক্তিরা যুদ্ধে অংশ গ্রহণ করিতেন। কখনো স্বয়ং রাজা নিজে যুদ্ধ করিতেন। মুখ্য বিষয়ারা হাতির পিঠে চড়ে যুদ্ধ করিতেন। যুদ্ধের সময় কোন আহোম সেনা যুদ্ধ ছেড়ে আসার অণুমতি ছিলনা। সেনাপতি বা সৈন্য সবার জন্য নিয়ম এক ছিল। পালিয়ে আসা সৈন্যদের কঠোর শাস্তি দেওয়া হত। অন্যান্য সৈন্যদের উপস্থিতে পালাতক সৈন্যকে হত্যা করা হত যাতে এমন ভুল অন্য কেউ না করে।
যুদ্ধের সামগ্রী
প্রথম অবস্থায় আহোমেরা হেংদা,দা ও যাঠি ইত্যাদি অস্ত্র রুপে ব্যবহার করতেন। পরবর্তী সময়ে তাঁরা কামানের ব্যবহার করেন। অসমের কয়েকটি নির্দিষ্ট স্থানে যুদ্ধ সামগ্রী নির্মাণ করা হত। বারুদ প্রস্তুতে আহোমেরা নিপুন ছিল। বারুদ পর্যবেক্ষনকারী ব্যক্তিকে খারঘরীয়াফুকন বলা হত।
রাওদাত মুহান্নার যুদ্ধ (১৯০৬)
রাওদাত মুহান্নার যুদ্ধ (معركة روضة مهنا বা معركة روضة ابن مهنا) সৌদি আরবের একত্রীকরণ সময়কার একটি গুরুত্বপূর্ণ যুদ্ধ। এটি ১৯০৬ সালের ১২ এপ্রিল মুহান্নায় রশিদি ও সৌদিদের মধ্যে সংঘটিত হয়। শিনানার যুদ্ধে ইবনে সৌদ বিজয় লাভ করার পর ইবনে রশিদ কাসিমি নেতৃবৃন্দের সাথে নতুন মিত্রতা স্থাপনের পরিকল্পনা করেন। মিত্রতা বৃদ্ধি না পাওয়ার জন্য ইবনে সৌদ ইবরাহিম ইবনে আকিলের অধীনে একটি সেনাদল পাঠান। যুদ্ধে আবদুল আজিজ বিন মিতাব নিহত হন। তার শতাধিক কাসিমি ও উসমানীয় মিত্রও এতে প্রাণ হারায়। রাউদাত মুহান্নায় ইবনে সৌদের বিজয়ের ফলে নজদ ও কাসিমে ১৯০৬ সালের অক্টোবরের শেষ নাগাদ উসমানীয়দের উপস্থিতির সমাপ্তি ঘটে।
এম এ সালাম চৌধুরী
এম এ সালাম চৌধুরী বাংলাদেশের রাজশাহী জেলার রাজনীতিবিদ ও রাজশাহী-৪ আসনের সাবেক সংসদ সদস্য।
প্রাথমিক জীবন
এম এ সালাম চৌধুরী রাজশাহীতে জন্মগ্রহণ করেন।
রাজনৈতিক জীবন
চৌধুরী ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে রাজশাহী-৪ আসন থেকে সংসদ সদস্য নির্বাচিত হন।
আবুল হাসনাত মোহাম্মদ কামারুজ্জামান
আবুল হাসনাত মোহাম্মদ কামারুজ্জামান (২৬ জুন ১৯২৩ - ৩ নভেম্বর ১৯৭৫) বাংলাদেশের প্রথম স্বরাষ্ট্র মন্ত্রী এবং বাংলাদেশের স্বাধীনতা সংগ্রামের অন্যতম নেতা। তিনি ১৯৭১ সালে বাংলাদেশের স্বাধীনতা যুদ্ধ চলাকালে গঠিত অস্থায়ী সরকারের স্বরাষ্ট্র, কৃষি এবং ত্রাণ ও পুনর্বাসন মন্ত্রণালয়ের দায়িত্বপ্রাপ্ত মন্ত্রী ছিলেন। একজন নির্লোভ, সৎ ও দেশপ্রেমিক নেতা হিসেবে তার পরিচিতি ছিল।
জন্ম
বর্তমান নাটোর জেলার অন্তর্গত বাগাতিপাড়ার মালঞ্চী রেলস্টেশন সংলগ্ন নূরপুর গ্রামে মামার বাড়িতে ১৯২৩ সালের ২৬ জুন তারিখে এ এইচ এম কামারুজ্জামান জন্মগ্রহণ করেন। তার পৈতৃক বাড়ি ছিল রাজশাহী জেলার কাদিরগঞ্জ মহল্লায়। তিনি বনেদি জমিদার পরিবারের সন্তান ছিলেন। তার পিতা আবদুল হামিদ ও মাতা বেগম জেবুন্নিসা। তার ১২ ভাই বোনের মধ্যে তিনি ছিলেন প্রথম। তার ডাকনাম ছিল হেনা।
পারিবারিক জীবন
পারিবারিক জীবনে তিনি ৬ সন্তানের পিতা। তার বড় ছেলে এ এইচ এম খাইরুজ্জামান লিটন (জন্ম ১৪ আগস্ট ১৯৫৯) রাজশাহী সিটি কর্পোরেশনের বর্তমান মেয়র । মেজো ছেলে এ.এইচ.এম. এহসানুজ্জামান স্বপন (জন্ম ১৯৬১)।  বর্তমানে তিনি একটি মাল্টিন্যাশনাল কোম্পনীতে চাকুরীরত রয়েছেন। মেয়েদের নাম ফেরদৌস মমতাজ পলি (জন্ম ১৯৫৩), দিলারা জুম্মা রিয়া (জন্ম ১৯৫৫), রওশন আক্তার রুমী (জন্ম ১৯৫৭) ও কবিতা সুলতানা চুমকি (জন্ম ১৯৬৪)।
রাজনৈতিক জীবন
thumb|জাতীয় চার নেতার একজন এএইচ এম কামারুজ্জামান হেনার নামে স্মৃতিস্তম্ভ কামারুজ্জামান ছিলেন পারিবারিক ভাবে রাজনীতি সচেতন। তার দাদা হাজি লাল মোহাম্মদ সরদার কংগ্রেস রাজনীতির সাথে জড়িত ছিলেন। তবে ওহাবী আন্দোলনে র সাথেও তার সম্পৃক্ততা ছিলো বলে জানা যায়। এ কারণে কংগ্রেস ও প্রথম সারির মুসলিম লীগ নেতাদের সাথে তার ঘনিষ্ঠ যোগাযোগ ছিলো। হাজী লাল মোহাম্মদ দু'বার অবিভক্ত বাংলার লেজিসলেটিভ কাউন্সিলের সদস্য (এম.এল.সি) নির্বাচিত হয়েছিলেন। তিনি রাজশাহী এসোসিয়েশন ও বরেন্দ্র একাডেমীর একমাত্র মুসলিম সদস্য ছিলেন। তার পিতা মুসলিম লীগের রাজনীতির সাথে জড়িত ছিলেন এবং দীর্ঘদিন রাজশাহী অঞ্চলের মুসলিম লীগের সভাপতির দায়িত্ব পালন করেন। তিনি ১৯৪৬ সাল থেকে ১৯৫৪ সাল পর্যন্ত অবিভক্ত বাংলাদেশ ও পরে পূর্ববঙ্গ আইন পরিষদে র সদস্য ছিলেন। তাই তার রাজনীতি সম্পর্কে আগ্রহী হওয়া স্বাভাবিক ছিল।
রাজনৈতিক জীবনের সূচনা
ছাত্রজীবন থেকেই তিনি রাজনীতিতে সক্রিয় ছিলেন। তিনি বঙ্গীয় মুসলিম ছাত্র লীগের রাজশাহী জেলা শাখার সম্পাদক হন ১৯৪২ সালে। তিনি ১৯৪৩-১৯৪৫ সাল পর্যন্ত বঙ্গীয় মুসলীম ছাত্র লীগের নির্বাচিত সহ সভাপতি ছিলেন।
পাকিস্তান আমল
thumb|left|আবুল হাসনাত মোহাম্মদ কামারুজ্জামান জনসভায় বক্তব্য দিচ্ছেন ১৯৫৬ সালে কামারুজ্জামান আওয়ামী লীগে যোগ দেন। ১৯৫৭ সালে রাজশাহী জেলা আওয়ামী লীগের সাধারণ সম্পাদক নির্বাচিত হন। ১৯৬২ ও ১৯৬৫ সালে তিনি দুবার মৌলিক গণতন্ত্র ব্যবস্থায় জাতীয় পরিষদের সদস্য নির্বাচিত হন। ১৯৬৬ সালে তিনি ঐতিহাসিক ৬ দফা আন্দোলনে আত্মনিয়োগ করেন। ১৯৬৭ তিনি সালে নিখিল পাকিস্তান আওয়ামী লীগের সাধারণ সম্পাদক এবং বিরোধী দলীয় উপনেতা নির্বাচিত হন। আইয়ুব খান সরকারের নির্যাতনের প্রতিবাদে এবং ছাত্র সংগ্রাম পরিষদের ১১ দফা দাবির সমর্থনে ১৯৬৯ সালে তিনি পাকিস্তান জাতীয় পরিষদের সদস্য পদ থেকে পদত্যাগ করেন। ১৯৭০ সালের নির্বাচনে পুনরায় তিনি রাজশাহী থেকে জাতীয় পরিষদের সদস্য নির্বাচিত হন। ১৯৭০ সালে সারা দেশে অস্থির রাজনৈতিক পরিবেশ বিরাজ করতে থাকে। এমন সময় শেখ মুজিব ৫ জন সদস্য বিশিষ্ট দলীয় হাই কমান্ড গঠন করেন। এই হাই কমান্ডের একজন গুরুত্বপূর্ণ নেতা ছিলেন কামারুজ্জামান।
মুক্তিযুদ্ধকালীন ভূমিকা
১৯৭০ সালের নভেম্বরের ভয়াবহ ঘূর্ণিঝড়ের পর ত্রাণকার্যে সরকারের অনীহা এবং ডিসেম্বরের নির্বাচনে জয়লাভের পরও আওয়ামী লীগের হাতে ক্ষমতা হস্তান্তর না করা ইত্যাদি কারণে বাঙালিদের মনে অসহিষ্ণুতা দেখা দেয়। বাঙালিরা তখন শেখ মুজিবের ডাকে অসহযোগ আন্দোলন শুরু করে। এরই প্রেক্ষিতে ১৯৭১ সালের ২৫ মার্চ রাতে পাকিস্তান সরকার নিরীহ-নীরস্ত্র বাঙালি নিধনের উদ্দেশ্যে সেনাবাহিনী লেলিয়ে দেয়, যা ইতিহাসে অপারেশন সার্চলাইট নাম পরিচিত। এই কুখ্যাত গণহত্যার সময় পাকিস্তানি বাহিনী শেখ মুজিবকে গ্রেফতার করে পাকিস্তানে নিয়ে যায়। কিন্তু তিনি এর পূর্বেই তার দলের নেতা কর্মীদের নিরাপদ স্থানে সরে যেতে বলেছিলেন। তাই তিনি শেখ ফজলুল হক মনি, তোফায়েল আহমেদ ও আরও কয়েকজন নেতাকে নিয়ে বগুড়া হয়ে কলকাতা চলে যান । সেখানে তার সাথে তাজউদ্দিন আহমদ সহ অন্যান্য নেতাকর্মীর দেখা হয়। ওখানে তারা সকলে মিলে সরকার গঠনের সিদ্ধান্ত নেন। আর সবার সিদ্ধান্তে ১৯৭১ এর ১০ এপ্রিল গঠিত হয় প্রথম অস্থায়ী বাংলাদেশ সরকার, এবং ১৭ এপ্রিল কুষ্টিয়া জেলার মেহেরপুরের সীমান্তবর্তী এলাকা বৈদ্যনাথ তলায়(পরবর্তীতে মুজিবনগর) শপথ গ্রহণ অণুষ্ঠানের মধ্য দিয়ে এই অস্থায়ী সরকার আনুষ্ঠানিক ভাবে যাত্রা শুরু করে।
নবগঠিত মুজিবনগর সরকারে তাকে স্বরাষ্ট্র, কৃষি এবং ত্রাণ ও পুনর্বাসন মন্ত্রণালয়ের দায়িত্ব দেয়া হয়। কামারুজ্জামান ছিলেন কঠোর পরিশ্রমী ত্রাণ ও পুনর্বাসনের কাজে তিনি মুক্তাঞ্চল, শরণার্থী শিবির ও সীমান্ত এলাকায় গিয়ে দিনরাত পরিশ্রম করতেন।
যুদ্ধ পরবর্তীকালীন ভূমিকা
যুদ্ধ শেষ হবার পর ১৯৭১ সালের ২২ ডিসেম্বর তিনি অন্যান্য নেতৃবৃন্দ ও মন্ত্রীবর্গসহ স্বাধীন দেশে ফেরত আসেন। শেখ মুজিব ১৯৭২ সালের ১০ জানুয়ারি ফিরে এলে সরকার পুনর্গঠিত হয়। সেই পুনর্গঠিত সরকারে তিনি ত্রাণ ও পুনর্বাসন মন্ত্রণালয়ের দায়িত্বপ্রাপ্ত হন। ১৯৭২ থেকে ১৯৭৪ সাল পর্যন্ত বিভিন্ন মন্ত্রী হিসেবে দায়িত্ব পালন করেছেন কামারুজ্জামান। ১৯৭৩ সালের সাধারণ নির্বাচনে তিনি রাজশাহীর দু'টি সদর গোদাগাড়ি ও তানর আসন থেকে সংসদ সদস্য নির্বাচিত হন। ১৯৭৪ সালের ১৮ জানুয়ারি তিনি মন্ত্রিপরিষদ থেকে পদত্যাগ করেন। এ সময় তিনি বাংলাদেশ আওয়ামী লীগের সভাপতি নির্বাচিত হন। ১৯৭৫ সালে নতুন মন্ত্রিসভায় তিনি শিল্প মন্ত্রীর দায়িত্ব প্রাপ্ত হন। এ সময় শেখ মুজিবুর রহমান বাংলাদেশ কৃষক শ্রমিক আওয়ামী লীগ (বাকশাল) গঠন করলে তিনি বাকশালের কার্যনির্বাহী কমিটির সদস্য হন।
মৃত্যু
১৯৭৫ সালের ১৫ আগস্ট কিছু বিপথগামী সেনা কর্মকর্তার হাতে শেখ মুজিবুর রহমান নিহত হলে ঐ সময় কামারুজ্জামান সহ আরো তিন নেতাকে গ্রেফতার ও কারাবন্দী করা হয়। ঐ বছরেরই ৩ নভেম্বর ভোর সাড়ে চারটায় উক্ত কারাগারের অভ্যন্তরে তাকে সহ আরো তিন নেতা কে কিছু সেনা সদস্য নির্মমভাবে গুলি করে ও বেয়নেট দিয়ে খুঁচিয়ে হত্যা করে। তার মৃতদেহের পোস্টমর্টেম রিপোর্টে বলা হয় তার শরীরের বিভিন্ন স্থানে রক্তাক্ত জখম পাওয়া যায় এবং বিশেষ করে ডান দিকের পাঁজরে এবং ডান হাতের কনুইতে বড় রকমের ক্ষত চিহ্ন পাওয়া যায়। ঐ দিনটি বাংলাদেশের ইতিহাসে জেল হত্যা দিবস নামে কুখ্যাত হয়ে আছে।
হেনরি অ্যান্ড্রুজ বামস্টিড
হেনরি অ্যান্ড্রুজ বামস্টিড একজন মার্কিন পদার্থবিজ্ঞানী।
জীবনী
বামস্টিড ১৮৭০ সালের ১২ মার্চ জন্মগ্রহণ করেন। তিনি ১৮৯১ সালে ব্যাচেলর অব আর্টস ডিগ্রি লাভ করেন। তিনি ১৮৯৭ সালে ইয়েল বিশ্ববিদ্যালয় থেকে পিএইচডি ডিগ্রি অর্জন করেন। তিনি ১৮৯৩ সালে ইয়েল বিশ্ববিদ্যালয় এর শেফিল্ড সায়েন্টিফিক স্কুল এ প্রশিক্ষক হিসেবে যোগদান করেন। তিনি ১৯০০ সালে সহকারী অধ্যাপক পদে উন্নীত হন।
মাধবপ্রসাদ ঘিমিরে
মাধবপ্রসাদ ঘিমিরে (माधवप्रसाद घिमिरे; ২৩ সেপ্টেম্বর ১৯১৯–১৮ আগস্ট ২০২০) একজন নেপালি কবি, সাহিত্যিক, গীতিকার ও শিক্ষাবিদ। গৌরী, মালতিমঙ্গল, নবমঞ্জরী (বি.স ১৯৯৪), ঘামপানী (বি.স ২০১০), নয়াঁ নেপাল (বি.স ২০১৩), কিন্নর-কিন্নরী (বি.স ২০১৩) ইত্যাদি সাহিত্যকর্মের জন্য তিনি বিখ্যাত। নেপালি সাহিত্যে অসামান্য অবদানের জন্য ২০০৩ সালে নেপাল সরকার তাকে জাতীয় কবি (राष्ट्रकवि) হিসেবে স্বীকৃতি দেয়।
প্রাথমিক জীবন
মাধবপ্রসাদ ১৯১৯ সালের ২৩ সেপ্টেম্বর নেপালের লমজুঙ জেলার পুস্তুন নামক গ্রামে জন্মগ্রহণ করেন। মাত্র তিন বছর বয়সেই তিনি তার মাকে হারান। ৬ বছর বয়সে তিনি পড়তে শেখেন এবং আট বা নয় বছর বয়সে ফুলেবাবা নামক এক ব্যক্তির কাছ থেকে তিনি পঞ্চাঙ্গম শেখেন। ১১ বছর বয়সে তিনি সংস্কৃত ভাষা শিখতে দুরাডাঁডা গ্রামে যান। পরবর্তীতে তিনি কাঠমান্ডু গিয়ে সংস্কৃত প্রধান পাঠশালা ও তিনধারা সংস্কৃত পাঠশালায় লেখাপড়া করেন। এরপর তিনি ভারতের বেনারসে গমন করেন এবং সেখানেই উচ্চশিক্ষা লাভ করেন।
কর্মজীবন
মাত্র ১৪ বছর বয়সেই ঘিমিরের লেখা জ্ঞানপুষ্প গোর্খাপত্র পত্রিকায় প্রকাশিত হয়। বেনারস থেকে উচ্চশিক্ষা সম্পন্ন করে ১৯৪১ সালে তিনি ভাষানুবাদ পরিষদে মাসিক ২৫ রূপি বেতনে লেখক হিসেবে যোগদান করেন। ১৯৪৪ সালে তিনি গোর্খাপত্রের সহ-সম্পাদক নিযুক্ত হন। এরপর, ১৯৫১ সালে তিনি গ্রামে ফিরে এসে শিক্ষকতা শুরু করেন। ১৯৫৩ সালে তিনি লক্ষ্মীপ্রসাদ দেবকোটা নেতৃত্বাধীন কাব্য প্রতিষ্ঠানের সদস্য হন।
১৯৭৯ সালে তিনি নেপাল রাজকীয় প্রজ্ঞা প্রতিষ্ঠান (নেপাল রয়েল অ্যাকাডেমি)-এর উপাচার্যের দায়িত্ব পান। ১৯৮৮ সালে তাকে আচার্য হিসেবে পদোন্নতি দেওয়া হয় এবং ১৯৯০ সাল পর্যন্ত তিনি এ দায়িত্ব পালন করেন।
মৃত্যু
২০২০ সালের ১৮ আগস্ট (বিক্রম সংবৎ:২ ভাদ্র ২০৭৭) ঘিমিরে শ্বাসকষ্টজনিত কারণে কাঠমান্ডুর নিজ বাসভবনে মৃত্যুবরণ করেন।
সুজান তামিম
সুজান তামিম (আরবি: سوزان تميم‎, ২৩ সেপ্টেম্বর, ১৯৭৭ - ২৮ জুলাই, ২০০৮) একজন লেবানিজ গায়িকা ছিলেন যিনি ১৯৯৬ সালে জনপ্রিয় টেলিভিশন শো  স্টুডিও এল ফ্যান-এ প্রথম স্থান অধিকার করে আরব বিশ্বে খ্যাতি অর্জন করেছিলেন। ২০০৮ সালের জুলাই মাসে তাকে  দুবাইয়ে খুন করা হয়।তার জন্ম ও বেড়ে ওঠা একটি সুন্নি লেবানিজ পরিবারে।
জীবনী
তামিমের ক্যারিয়ার একটি অনাকাঙ্খিত ব্যক্তিগত জীবনের গুজব দ্বারা ক্ষতিগ্রস্ত হয়েছিল। তার প্রথম স্বামী আলী মুজানারের সাথে তার বিবাহবিচ্ছেদের খবর আরব মিডিয়ায় ব্যাপক আলোড়ন সৃষ্টি করে। তামিম পরে লেবানিজ পরিচালক এবং প্রযোজক আদেল মাতুককে বিয়ে করেন, যিনি পরবর্তীতে তার ম্যানেজার হয়েছিলেন।
সঙ্গীত পেশা
স্টুডিও এল ফ্যানে স্বর্ণপদক জেতার পরে, তিনি কেবল তার সৌন্দর্যের জন্যই নয়, তার পপ সঙ্গীতে পারদর্শিতা এবং ধ্রুপদী আরবি সঙ্গীতে সমান দক্ষতার উপযুক্ত একটি কণ্ঠের জন্যও প্রশংসিত হন। তামিমের শেষ অ্যালবাম ২০০২ সালে রোটানা কর্তৃক প্রকাশিত হয়েছিল এবং যার নাম ছিল সাকেন অ্যালবি। এটি বিক্রয়ের ক্ষেত্রে একটি রেকর্ড স্থাপন করেছিল। ২০০৬ সালে তার রেকর্ড করা শেষ গান "লাভার্স", লেবাননের নিহত প্রধানমন্ত্রী রফিক হারিরি-এর স্মৃতির উদ্দেশ্যে উৎসর্গ করা হয়েছিল।
মৃত্যু
সুজান তামিমকে ২৮ জুলাই, ২০০৮-এ দুবাইয়ে তার অ্যাপার্টমেন্টে মৃত অবস্থায় পাওয়া যায় । যদিও তার শিরশ্ছেদ করা হয়েছে বলে জানা যায়, তার প্রাক্তন স্বামীর আইনজীবী প্রকাশ করেন যে তার মৃত্যু সনদ ইঙ্গিত করে যে তাকে গলা কেটে হত্যা করা হয়েছে। তার মৃত্যুর সময়, তিনি প্রায় ১৮ মাস যাবৎ ইরাকি বংশোদ্ভূত ব্রিটিশ কিকবক্সিং চ্যাম্পিয়ন রিয়াদ আল-আজ্জাভির সাথে বিবাহিত ছিলেন বলে জানা যায়  ।
খুনের বিচার
২রা সেপ্টেম্বর, ২০০৮-এ, বিশিষ্ট মিশরীয় ব্যবসায়ী এবং শুরা কাউন্সিলের আইন প্রণেতা, হিশাম তালাত মোস্তফাকে কায়রোতে গ্রেপ্তার করা হয়েছিল। মিশরীয় বিজনেজ টাইকুন তালাত মোস্তফার ছেলে, হিশাম মোস্তফার বিরুদ্ধে তামিমকে হত্যার জন্য হিটম্যান, মোহসেন আল-সুক্কারিকে, অর্থ প্রদানের অভিযোগ আনা হয়েছিল । ২১শে মে, ২০০৯-এ, মোস্তফা এবং আল-সুক্কারিকে তামিমের হত্যার জন্য দোষী সাব্যস্ত করা হয় এবং কায়রোতে ফাঁসিতে ঝুলিয়ে মৃত্যুদণ্ড দিতে আদেশ দেওয়া হয়  । একটি মিশরীয় আদালত ২৫শে জুন, ২০০৯ তারিখে তাদের এই সাজা নিশ্চিত করে । কিন্তু, ৪ঠা মার্চ, ২০১০-এ, মিশরের সুপ্রিম সাংবিধানিক আদালত দুই দোষীর বিরুদ্ধে দোষী সাব্যস্ততা এবং সাজা বাতিল করে এবং আইনি প্রযুক্তিগতভাবে তাদের পুনঃবিচারের আদেশ দেয়। পুনঃবিচারের পর, মোস্তফাকে ১৫ বছরের সাজা দেওয়া হয় । তার সহ- আসামী, আল-সুক্কারির মৃত্যুদণ্ডের সাজা কমিয়ে যাবজ্জীবন করা হয়। ২০১১ সালের মিশরীয় বিক্ষোভের সময় মোস্তফা কারাগার থেকে পালিয়ে গিয়েছিল বলে শোনা যায়। অভিযুক্ত হিটম্যান আল-সুক্কারি মিশরের একজন ৩৯ বছর বয়সী প্রাক্তন পুলিশ সদস্য ছিলেন। কায়রোতে আগস্টের শুরুতে তাকে অভিযুক্ত খুনি হিসেবে গ্রেফতার করা হয় । হত্যার জন্য মোস্তফার কাছ থেকে ২ মিলিয়ন ডলার আল-সুক্কারি নিয়েছিলেন বলে অভিযোগ ওঠে । ২৩শে মে ২০২০-এ মিশরের রাষ্ট্রপতি আবদেল ফাত্তাহ এল-সিসি রমজানের রোজার মাসের সমাপ্তির পর ঈদ-উল-ফিতরের ছুটি উপলক্ষে, সরকারি গেজেট অনুসারে, আল-সুক্কারি সহ কয়েক হাজার বন্দিকে ক্ষমা করে মুক্তি দেন ।
জনসংস্কৃতিতে
তার হত্যার ঘটনায় অনুপ্রাণিত হয়ে তৈরী করা হয় সুইডিশ নোয়ার (অপরাধমূলক চলচ্চিত্র বা কথাসাহিত্যের একটি ধারা) দ্য নাইল হিলটন ইনসিডেন্ট ।
আরো একজন
আরো একজন হল একটি জনপ্রিয় বাংলা চলচ্চিত্র যা পরিচালনা করেন সৃজন। এই চলচ্চিত্রটি ১৯৮০ সালে বাবা তারকনাথ চিত্রমন্দির ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন সুমিত রায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুমিত্রা মুখোপাধ্যায়, সমিত ভঞ্জ, ছায়া দেবী।
কাহিনী
শর্মিলা নামের এক তরুণী পেশায় চিকিৎসক। সে একজন মোটর মেকানিকের প্রেমে পড়ে। তার বাবা তাকে এই সাধারণ মানুষকে বিয়ে করার অনুমতি দেয় না, এবং তাই তারা তার অনুমতি ছাড়াই বিয়ে করে। তার স্বামী মোহন সেন হঠাৎ ট্রেন দুর্ঘটনায় মারা যান। সেই দুর্ঘটনায় এক ভদ্রমহিলাও মারা যান, যার বাচ্চা ছেলে এখনও বেঁচে আছে। শর্মিলা শিশুটিকে বাড়িতে নিয়ে আসে এবং তাকে বাবুল বলে ডাকে। শর্মিলা, মোহনের পিসি এবং বাবুল দার্জিলিংয়ে থাকেন। একদিন বাবুল যখন ছয় বছর বয়সে শর্মিলা মেজর দিলীপ দাসের সাথে দেখা করে। তারপরে জানা যায় যে একই দুর্ঘটনায় দিলীপ তার স্ত্রীকে হারিয়েছিলেন এবং বাবুল তার নিজের সন্তান। বিষয়গুলো এখন জটিল হতে শুরু করেছে। বাবুল হয়ে ওঠে বিতর্কের হাড়ে। শেষ পর্যন্ত জটিলতা মিটে যায় এবং শর্মিলা বাবুলের সাথে বাড়ি ফিরে যায় এবং দিলীপ একদিন তার কাছে আসবে এই আশা নিয়ে বসবাস শুরু করে।
তেওতা ইউনিয়ন
তেওতা বাংলাদেশের মানিকগঞ্জ জেলার অন্তর্গত শিবালয় উপজেলার একটি ইউনিয়ন।
প্রশাসনিক কাঠামো
তেওতা ইউনিয়ন শিবালয় উপজেলার আওতাধীন একটি ইউনিয়ন পরিষদ। জাতীয় সংসদের ১৬৮নং নির্বাচনী এলাকা মানিকগঞ্জ-১ এর অংশ। এ ইউনিয়নের প্রশাসনিক কার্যক্রম শিবালয় উপজেলার আওতাধীন
জনসংখ্যার উপাত্ত
২০১১ সালের আদমশুমারি অনুযায়ী তেওতা ইউনিয়নের মোট জনসংখ্যা ১৯,৪৬৮ জন।
শিক্ষা
>তেওতা একাডেমি >জাফরগঞ্জ উচ্চ বিদ্যালয় >ষাটঘর তেওতা উচ্চ বিদ্যালয় >কাজী সফিউদ্দিন দাখিল মাদ্রাসা
মার্কো ভেররাত্তি
মার্কো ভেররাত্তি (Marco Verratti, ; জন্ম: ৫ নভেম্বর ১৯৯২) হলেন একজন ইতালীয় পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লীগের শীর্ষ স্তর লীগ ১-এর ক্লাব পারি সাঁ-জেরমাঁ এবং ইতালি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।
২০০০–০১ মৌসুমে, ইতালীয় ফুটবল ক্লাব মানোপ্পেল্লোর যুব পর্যায়ের হয়ে খেলার মাধ্যমে ভেররাত্তি ফুটবল জগতে প্রবেশ করেছেন এবং পরবর্তীকালে মানোপ্পেল্লো আরাবোনা এবং পেস্কারার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৮–০৯ মৌসুমে, ইতালীয় ক্লাব পেস্কারার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন; পেস্কারার হয়ে তিনি ৭৪ ম্যাচে ২টি গোল করেছেন। ২০১২–১৩ মৌসুমে, তিনি প্রায় ১২ মিলিয়ন ইউরোর বিনিময়ে পেস্কারা হতে ফরাসি ক্লাব পারি সাঁ-জেরমাঁয় যোগদান করেছেন।
২০১০ সালে, ভেররাত্তি ইতালি অনূর্ধ্ব-১৯ দলের হয়ে ইতালির বয়সভিত্তিক পর্যায়ে অভিষেক করেছিলেন। ইতালির বয়সভিত্তিক দলের হয়ে খেলার পর, তিনি ২০১২ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৪০ ম্যাচে ৩টি গোল করেছেন। তিনি ইতালির হয়ে এপর্যন্ত ১টি ফিফা বিশ্বকাপ (২০১৮) এবং ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।
ব্যক্তিগতভাবে, ভেররাত্তি বেশ কিছু পুরস্কার জয়লাভ করেছেন, যার মধ্যে ২০১২ সালে ব্রাভো পুরস্কার এবং ২০১৫ সালে পাল্লোনে আজ্জুররো পুরস্কার জয় অন্যতম। দলগতভাবে, ভেররাত্তি এপর্যন্ত ২৮টি শিরোপা জয়লাভ করেছেন, যার মধ্যে ১টি পেস্কারার হয়ে এবং ২৭টি পারি সাঁ-জেরমাঁর হয়ে জয়লাভ করেছেন।
প্রারম্ভিক জীবন
মার্কো ভেররাত্তি ১৯৯২ সালের ৫ই নভেম্বর তারিখে ইতালির পেস্কারায় জন্মগ্রহণ করেছেন এবং লাকুইলায় তার শৈশব অতিবাহিত করেছেন। শৈশবে তিনি ইয়ুভেন্তুসের ভক্ত ছিলেন এবং ইয়ুভেন্তুসের ইতালীয় আন্তর্জাতিক আক্রমণভাগের খেলোয়াড় আলেসসান্দ্রো দেল পিয়েরোকে নিজের আদর্শ মানতেন। ভেররাত্তির প্রতিভা অল্প বয়সেই পরিলক্ষিত হয়েছিল এবং তাকে আতালান্তা এবং ইন্টার মিলানের যুব একাডেমিতে যোগদানের প্রস্তাব দেওয়া হয়েছিল, কিন্তু তিনি তার স্থানীয় ক্লাব ৫,০০০ ইউরোর বিনিময়ে পেস্কারায় যোগদান করেছিলেন। এসি মিলানের বিরুদ্ধে পেস্কারা অনূর্ধ্ব-১৬ দলের হয়ে চিত্তাকর্ষক খেলা প্রদর্শনের পর লোম্বার্দির ক্লাবটি ভেররাত্তিকে স্বাক্ষর করার জন্য ৩,০০,০০০ ইউরোর প্রস্তাব দিয়েছিল, কিন্তু তিনি পেস্কারায় থাকারই সিদ্ধান্ত নিয়েছিলেন।
হর্ষবর্ধন
হর্ষবর্ধন বা হর্ষ (৫৯০–৬৪৭ খ্রিস্টাব্দ) উত্তর ভারতের এক খ্যাতনামা সম্রাট যিনি ৬০৬ থেকে ৬৪৭ খ্রিষ্টাব্দ (মতান্তরে ৬৪৮ খ্রিষ্টাব্দ) পর্যন্ত শাসন করেন। তিনি পুষ্যভূতি বংশীয় রাজা প্রভাকর বর্ধনের সন্তান ছিলেন।
হর্ষের রাজত্বে সুশাসন এবং শান্তি বজায় থাকার কারণে বহুদূর দেশ থেকেও বহু শিল্পী, বিদ্বান ব্যক্তি ও ধর্ম প্রচারক তার রাজসভায় সমাদৃত হন। চিনা পরিব্রাজক হিউয়েনসাঙ্ রাজা হর্ষের রাজসভায় উপনীত হন এবং তার রাজসভার সুবিচার এবং রাজার দানশীলতার সম্বন্ধে প্রশস্তি বাক্য লেখেন নিজের ভ্রমণকাহিনীতে।
হর্ষবর্ধন কবিতা ও নাটক লিখতেন। তিনি নাগানন্দ, প্রিয়দর্শিকা এবং রত্নাবলী নামের তিনটি সংস্কৃত নাটক লেখেন। কনৌজ শহর ছিল হর্ষবর্ধনের রাজধানী এবং এখানে শিল্প-সাহিত্যের চর্চা হত। বিখ্যাত বাণভট্ট হর্ষবর্ধনের সভাকবি ছিলেন। তিনি হর্ষবর্ধনের জীবনীমূলক গ্রন্থ হর্ষচরিত রচনা করেন; এটি ছিল সংস্কৃত ভাষায় রচিত প্রথম ঐতিহাসিক কাব্যগ্রন্থ। হর্ষবর্ধন প‍্রথম জীবনে এক জন শৈব হলেও পরবর্তীকালে তিনি বৌদ্ধধর্মের অনুসারী হন; তিনি ভারতে বহু বৌদ্ধ মন্দির নির্মাণ করেন এবং নালন্দা মহাবিদ্যালয়ে অনেক দান করেন। তিনিই প্রথম ভারতীয় রাজা যিনি চীনের সাথে কূটনৈতিক সম্পর্ক স্থাপন করেন।
তথ্যসূত্র
২। International Dictionary of Historic Places: Asia and Oceania by Trudy Ring, Robert M. Salkin, Sharon La Boda p. 507
শেরীফা কাদের
শেরীফা কাদের বাংলাদেশের রাজনীতিবিদ যিনি একাদশ জাতীয় সংসদের সংরক্ষিত নারী আসন-৪৫ থেকে নিযুক্ত সংসদ সদস্য।
প্রাথমিক জীবন
শেরীফা কাদের জাতীয় পার্টির চেয়ারম্যান জি এম কাদেরের স্ত্রী। তার মেয়ে ইশরাত জাহান কাদেরের স্বামী অভিনেতা মাহফুজ আহমেদ।
তিনি উচ্ছ্বাস ললিত কলা একাডেমীর প্রতিষ্ঠাতা অধ্যক্ষ।
রাজনৈতিক জীবন
শেরীফা কাদের জাতীয় পার্টির চেয়ারম্যানের উপদেষ্টা, জাতীয় সাংস্কৃতিক পার্টির সভাপতি এবং লালমনিরহাট জেলা জাতীয় পার্টির সভাপতি।
১৩ সেপ্টেম্বর ২০২১ সালে একাদশ জাতীয় সংসদের সংরক্ষিত নারী আসন-৪৫ থেকে নিযুক্ত সংসদ সদস্য মাসুদা এম রশিদ চৌধুরী মৃত্যুবরণ করলে শূন্য আসনের উপনির্বাচনে ১ নভেম্বর ২০২১ সালে তিনি বিনা প্রতিদ্বন্দ্বিতায় সংসদ সদস্য মনোনীত হন।
শিমুরালী
শিমুরালী হলো পূর্ব ভারতে অবস্থিত পশ্চিমবঙ্গ রাজ্যের প্রেসিডেন্সি বিভাগের অন্তর্গত নদিয়া জেলার কল্যাণী মহকুমার একটি জনগণনা নগর। শহরটি নদিয়া জেলার চাকদহ সমষ্টি উন্নয়ন ব্লকে অবস্থিত। শিমুরালি রেলওয়ে স্টেশনটি কলকাতার শিয়ালদহ স্টেশন থেকে ৫৮ কিলোমিটার উত্তরে অবস্থিত। শিমুরালী পানপাতা এবং স্বাদু জলের মাছ উৎপাদনের জন্য বিখ্যাত।
ইতিহাস
বাংলার মধ্যে সাংস্কৃতিকভাবে শিমুরালী বেশ বৈচিত্রপূর্ণ স্থান। ব্রিটিশ শাসনকালে শিমুরালীতে থাকা ব্রিটিশদের কলকাতা পোর্ট ট্রাস্ট কর্পোরেশনের নদীজেটিটি এখানেই তৈরি করা হয়েছিলো, শিমুরালী সি.পি.টি নামে পরিচিত। শিমুরালী অঞ্চলের জনগণনা নগর ও জনবসতি মূলত রেলওয়ে স্টেশনকে কেন্দ্র করে গড়ে ওঠে এবং কম জনবসতিযুক্ত এলাকাগুলি রেল স্টেশন থেকে দূরবর্তী স্থানে রয়েছে। উন্নত কৃষিকার্যের জন্যও শিমুরালীর নাম রয়েছে। বিভিন্ন ধরনের দানাশস্য, ধান, শাক সব্জি ও মৌসুমী ফসল অল্প দামে এখানকার বাজারে উপলব্ধ।
ভূগোল
শিমুরালী শহরাঞ্চলটি মানচিত্র স্থানাঙ্কে অবস্থিত এবং সমুদ্রপৃষ্ঠ থেকে গড়ে  উচ্চতায় অবস্থিত।
শিমুরালী নদিয়া জেলার দক্ষিণ-পশ্চিম কোণে হুগলী নদীর তীরে গাঙ্গেয় বদ্বীপ অঞ্চলে গাঙ্গেয় পললভূমির ওপর অবস্থিত। গ্রীষ্মকালে স্থানটি উষ্ণ এবং শুষ্ক, যা মার্চ থেকে এপ্রিল মাসের মধ্যে অধিক পরিলক্ষিত হয় এবং জুন থেকে সেপ্টেম্বর মাস অবধি মৌসুমী আবহাওয়ার ফলে বৃৃষ্টিপাত ঘটে। এই সময়েই গড়ে সারা বছরের ৭২ শতাংশ বৃৃষ্টিপাত হয়ে থাকে।
শিক্ষা
শিমুরালীতে অবস্থিত নদীয়ার অন্যতম বি.এড কলেজটি হলো  কল্যাণী বিশ্ববিদ্যালয়-এর অধীনস্থ শিমুরালী শচীনন্দন কলেজ অব এডুকেশন মহাবিদ্যালয়টি। এখানে একাধিক সরকারী-বেসকারী প্রাথমিক-মাধ্যমিক-উচ্চমাধ্যমিকবাংলা ও ইংরাজী মাধ্যম বিদ্যালয় আছে। কিছু বাংলা মাধ্যম বিদ্যালয় নিম্নরূপ:
ধর্ম
শিমুরালী শহরে মূলত বাঙালি হিন্দুদের বাস। মুসলিম ও খ্রিস্টানরা সংখ্যায় কম এবং হিন্দুরা জনসংখ্যার ৯৯.৭৮ শতাংশ। এখানে একটি বৈষ্ণব মঠ ও একটি কালী মন্দির রয়েছে।
সংস্কৃতি
এখানে মূলত বাঙালি হিন্দু সংস্কৃতি দেখা যায়। দুর্গাপূজা, কালীপূজার সাথে সাথে মুসলিম সম্প্রদায়ের লোকেরা ঈদ পালন করেন। ১৫০ বছর পুরানো বুড়িমাতলার দুর্গাপূজার জন্যও এই জায়গাটি বিখ্যাত। আশেপাশে বিভিন্ন গ্রাম থেকে বহু পূণ্যার্থী দুর্গাষ্টমীর দিন এখানে অঞ্জলি দিতে আসেন।
বাজার
শিমুরালীতে দুটো বড়ো বাজার রয়েছে, দুটোই খুচরো ব্যবসায়ীদের বাজার। দুটি বাজারই মাছ এবং পানের জন্য খ্যাত। দোকানগুলি ভোর সকাল থেকে সন্ধ্যা অবধি খোলা থাকে ও প্রতি মঙ্গলবার হাট বন্ধ থাকে।
পরিবহন
শিমুরালি রেলওয়ে স্টেশন
শিয়ালদহ মেইন লাইনে শিয়ালদহ রেলওয়ে বিভাগের অন্তর্গত একটি রেলস্টেশন হলো শিমুরালি রেলওয়ে স্টেশন। ১২ নং জাতীয় সড়কটি শিমুরালীকে কলকাতার সাথে যুক্ত করেছে। এছাড়াও নদী [গঙ্গা] পথে শিমুরালি কালিপুর ঘাট শিবতলা ঘাট রয়েছে যা হুগলি জেলার [খামারগাছি] সাথে শিমুরালি কে যুক্ত করে
হৈসলেশ্বর মন্দির
হৈসলেশ্বর মন্দিরটি একটি শৈব ঐতিহ্যের স্মারকচিহ্ন হওয়া সত্ত্বেও হিন্দুধর্মের বৈষ্ণব এবং শাক্ত ঐতিহ্য সহ জৈনধর্মের চিত্রগুলোকে শ্রদ্ধার সাথে অন্তর্ভুক্ত করে। হৈসলেশ্বর মন্দির হল একটি যমজ-মন্দির যা হৈসলেশ্বর এবং সান্তালেশ্বর শিব লিঙ্গের জন্য নিবেদিত, যার নামকরণ করা হয়েছে পুংলিঙ্গ এবং স্ত্রীলিঙ্গের দিক থেকে, উভয়ই সমান এবং তাদের ট্রান্সেপ্টে যুক্ত। এর বাইরে দুটি নন্দী মন্দির রয়েছে, যেখানে প্রতিটি উপবিষ্ট নন্দী ভিতরে নিজ নিজ শিব লিঙ্গের মুখোমুখি হন। মন্দিরটিতে হিন্দু সূর্য দেবতা সূর্যের জন্য একটি ছোট গর্ভগৃহ রয়েছে। এটিতে একসময় সুপারস্ট্রাকচার টাওয়ার ছিল, কিন্তু আর নেই এবং মন্দিরটি সমতল দেখায়।  মন্দিরটি পূর্ব দিকে মুখ করে, যদিও স্মৃতিস্তম্ভটি বর্তমানে উত্তর দিক থেকে পরিদর্শন করা হয়। প্রধান মন্দির এবং নন্দী মন্দির উভয়ই একটি বর্গাকার পরিকল্পনার উপর ভিত্তি করে তৈরি।  মন্দিরটি সাবান পাথর দিয়ে খোদাই করা হয়েছিল। এটি এর ভাস্কর্য, জটিল ত্রাণ, বিস্তারিত ফ্রীজের পাশাপাশি এর ইতিহাস, আইকনোগ্রাফি, উত্তর ভারতীয় এবং দক্ষিণ ভারতীয় লিপিতে শিলালিপির জন্য উল্লেখযোগ্য। মন্দিরের শিল্পকর্মটি দ্বাদশ শতাব্দির দক্ষিণ ভারতের জীবন ও সংস্কৃতির একটি সচিত্র জানালা প্রদান করে। প্রায় ৩৪০টি বড় রিলিফ হিন্দু ধর্মতত্ত্ব এবং সংশ্লিষ্ট কিংবদন্তিগুলোকে চিত্রিত করে।  রামায়ণ, মহাভারত এবং ভাগবত পুরাণের মতো অসংখ্য ছোট ছোট মূর্তি হিন্দু গ্রন্থগুলো বর্ণনা করে। বড় রিলিফের নীচে কিছু মূর্তি এর বর্ণনামূলক পর্বগুলো চিত্রিত করে।
হৈসলেশ্বর মন্দিরের শিল্পকর্মটি ক্ষতিগ্রস্ত হলেও অনেকাংশে অক্ষত। মন্দিরের কয়েক কিলোমিটারের মধ্যে হৈসল স্থাপত্যের অসংখ্য ধ্বংসাবশেষ রয়েছে। নিকটবর্তী জৈন বাসদী কমপ্লেক্স এবং কেদারেশ্বর মন্দিরের পাশাপাশি বেলুরের কেশব মন্দিরের সাথে মন্দিরটিকে ইউনেস্কোর বিশ্ব ঐহিত্যবাহী স্থানের তালিকাভুক্ত করার প্রস্তাব করা হয়েছে।
অবস্থান
হৈসলেশ্বর মন্দিরটি হালেবিড়ুতে অবস্থিত। একে হালেবিড়ু, হালেবিড, দোরাসমুদ্রও বলা হয়। হালেবিড়ু হল ভারতের কর্ণাটক রাজ্যের হাসান জেলার একটি শহর। এটি প্রায় হাসানের উত্তর-পশ্চিমে ও বেলুড়, কর্ণাটকের মন্দির থেকে প্রায়  দূরে অবস্থিত। হালাবিড়ু এর কাছাকাছি কোনো বিমানবন্দর নেই এবং এটি প্রায়  বেঙ্গালুরুর পশ্চিমে (IATA কোড: BLR), হাসানের মধ্য দিয়ে চার লেনের NH৭৫ হাইওয়ে দিয়ে প্রায় ৪ ঘন্টা ড্রাইভ করা যায়। হালেবিড়ু কর্ণাটকের প্রধান শহরগুলোর সাথে হাসানে রেলওয়ে নেটওয়ার্ক দ্বারা সংযুক্ত। থাম্ব|১৮০১ এবং ১৮০৬ সালের মধ্যে কর্ণাটকে সঠিকভাবে জরিপ করা হৈসালেশ্বর মন্দিরটি ছিল প্রথম। ফটোগ্রাফি আবিষ্কারের পর, এটি ছিল ব্রিটিশ ভারতে প্রথম দিকের ছবিগুলোর মধ্যে একটি। ছবিগুলোতে অযত্নে থাকা বিক্ষিপ্ত ধ্বংসাবশেষ দেখায়। দক্ষিণ ভারতীয় ইতিহাসের হৈসল সময়কাল প্রায় ১০০০ CE শুরু হয়েছিল এবং ১৩৪৬ CE পর্যন্ত অব্যাহত ছিল। এই সময়ের মধ্যে, তারা ৯৫৮টি কেন্দ্রে প্রায় ১,৫০০টি মন্দির তৈরি করেছিল। হেলেবিডুকে মূলত এর শিলালিপিতে দোরাসমুদ্র বলা হত, সম্ভবত দ্বারসমুদ্র (সংস্কৃত শব্দ "দ্বারা" (প্রবেশদ্বার, দরজা) এবং সমুদ্র (সমুদ্র, সমুদ্র, বৃহৎ জলাশয়) থেকে উদ্ভূত। রাজধানী ছিল বেলুর, কর্ণাটক, কিন্তু দোরাসমুদ্র রাজা বিষ্ণুবর্ধনের অধীনে প্রতিষ্ঠিত রাজধানী হয়ে ওঠে এবং প্রায় ৩০০ বছর ধরে হৈসল সাম্রাজ্যের রাজধানী হিসেবে কাজ করে।
আধুনিক যুগে টিকে থাকা অন্যান্য হৈসল মন্দিরের বিপরীতে, এবং মন্দির প্রাঙ্গনে অসংখ্য শিলালিপি থাকা সত্ত্বেও, হৈসলেশ্বর মন্দিরে একটি উত্সর্গীকৃত শিলালিপি নেই। মূল মন্দিরের অন্যান্য বৈশিষ্ট্যের সাথে এটি সম্ভবত হারিয়ে গেছে। মন্দিরের স্থান থেকে প্রায় পাঁচ কিলোমিটার দূরে ঘট্টদহল্লির কালেশ্বর মন্দিরের ধ্বংসাবশেষের কাছে পাওয়া একটি শিলালিপিতে বলা হয়েছে যে রাজা বিষ্ণুবর্ধনের কর্মরত কেতামাল্লা এই মন্দিরটি নির্মাণ করেছিলেন। এটি আরও উল্লেখ করেছে যে রাজা ১০৪৩ সালে বা ১১২১ খ্রিস্টাব্দে শিব মন্দিরের নির্মাণ, পরিচালনা এবং রক্ষণাবেক্ষণের জন্য জমি প্রদান করেছিলেন। সেই যুগে এটিই একমাত্র মন্দির ছিল না। শিলালিপিগুলো থেকে বোঝা যায় যে রাজধানীটি বৃহৎ দোরাসমুদ্র হ্রদের আশেপাশে সোপান, পুকুর এবং মণ্ডপ (মণ্ডপ, পাবলিক হল) সহ হিন্দু ও জৈন উভয় ঐতিহ্যের অসংখ্য মন্দির নিয়ে গঠিত। দক্ষিণ ভারতে হিন্দু দেবতা শিবের উদ্দেশ্যে উৎসর্গ করা হৈসলদের দ্বারা নির্মিত এটি বৃহত্তম মন্দির।
হৈসল সাম্রাজ্য এবং এর রাজধানী দোরাসমুদ্র ১৪ শতকের গোড়ার দিকে আলাউদ্দিন খিলজির দিল্লি সালতানাত বাহিনী দ্বারা আক্রমণ, লুণ্ঠন ও ধ্বংস করা হয়েছিল, ১৩২৬ খ্রিস্টাব্দে বেলুর এবং হালেবিড়ু লুণ্ঠন ও ধ্বংসের লক্ষ্যে পরিণত হয়েছিল। সুলতান মুহাম্মদ বিন তুঘলকের আরেকটি দিল্লি সালতানাত সেনাবাহিনী। অঞ্চলটি বিজয়নগর সাম্রাজ্য দ্বারা দখল করা হয়েছিল। জেমস সি হারলে বলেন, হৈসল রাজ্য ১৪ শতকের মাঝামাঝি সময়ে শেষ হয়, যখন রাজা বাল্লালা তৃতীয় মাদুরাই সালতানাতের মুসলিম সেনাবাহিনীর সাথে যুদ্ধে নিহত হন। দোরাসমুদ্র এবং এর মন্দিরগুলো ধ্বংসস্তূপে পরিণত হয়, রাজধানী পরিত্যক্ত হয় এবং স্থানটি "হালেবিড়ু" (আক্ষরিক অর্থে, "পুরানো শিবির বা রাজধানী") নামে পরিচিত হয়। প্রায় ৩০০টি মূল হৈসল সাম্রাজ্যের মন্দিরগুলো কর্ণাটকের চারপাশে ছড়িয়ে ছিটিয়ে ক্ষতির বিভিন্ন রাজ্যে টিকে আছে। এর মধ্যে, হার্ডি বলেন, প্রায় ৭০টি ১৯৯৫ সালের মধ্যে বিভিন্ন ডিগ্রীতে বিস্তারিতভাবে অধ্যয়ন করা হয়েছিল।
১৭৯৯ সালে টিপু সুলতানের পরাজয়ের সাথে, মহীশূর ঔপনিবেশিক ব্রিটিশ শাসন এবং বৃত্তির প্রভাবে আসে। হৈসলেশ্বর মন্দিরের ধ্বংসাবশেষগুলো প্রথম দিকের জরিপগুলোর মধ্যে একটি ছিল, তারপরে ১৮৫০-এর দশকের প্রথম দিকের ছবি তোলা হয়েছিল,  এবং বেশ কয়েকটি রাউন্ডের ভালো ইচ্ছা মেরামত এবং পুনরুদ্ধারের বিষয় যা পুঙ্খানুপুঙ্খ নথিপত্রের অভাব ছিল। নন্দী মণ্ডপ ঢেকে রাখার জন্য অন্যান্য মন্দিরের ধ্বংসাবশেষের প্যানেলগুলো এখানে পুনঃব্যবহার করা হয়েছিল, স্তম্ভ মেরামতের জন্য ফ্রিজের কিছু অংশ ব্যবহার করা হয়েছিল। সুতরাং, সমসাময়িক যুগে হৈসলেশ্বর মন্দিরটি যেভাবে টিকে আছে তা হল মূল হিন্দু মন্দিরের স্থাপত্য এবং নকশার একটি সংমিশ্রণ যা খোলা ছিল, যেটিতে ১৪ শতকে বাইরের দেয়াল এবং দরজা সহ পাথরের পর্দা যুক্ত করা হয়েছিল। এর মুকুট টাওয়ার (শিখর) হারিয়ে গেছে এবং যার ধ্বংসাবশেষ ১৯ এবং ২০ শতকে বহুবার মেরামত ও পুনরুদ্ধার করা হয়েছিল।
বর্ণনা
বাম|থাম্ব| ১২ শতকের [[হালেবিড়ু শিব মন্দিরের পরিকল্পনা টীকা]] হৈসলেশ্বর বা হৈবালেশ্বর মন্দির একটি যমজ-মন্দির, বা দ্বিকুট বিমান (দুটি মন্দির এবং দুটি সুপারস্ট্রাকচার সহ পরিকল্পনা)। একই আকারের দুটি মন্দিরের গর্ভগৃহ সূর্যোদয়ের মুখোমুখি পূর্ব দিকে খোলা। "হৈসালেশ্বর" (রাজা) এর গর্ভগৃহ এবং অন্যটি "শান্তলেশ্বর" (রাণী, শান্তলা দেবী) উভয়েরই একটি শিব লিঙ্গ রয়েছে। মন্দির দুটির বাইরে পূর্ব দিকে দুটি ছোট মন্দির রয়েছে যার প্রতিটিতে উপবিষ্ট রয়েছে শিবের বাহন নন্দী। দক্ষিণ পার্শের নন্দী মন্দিরের পূর্বে রয়েছে একটি ছোট সংযুক্ত সূর্য মন্দির। এখানে আছে একটি নন্দী মূর্তি ও গর্ভগৃহের দিকে মুখ করে লম্বা সূর্য মূর্তি। অ্যাডাম হার্ডির মতো ইতিহাসবিদরা বলেছেন যে হৈসালেশ্বর মন্দির অন্যান্য মন্দিরের প্রমাণ দেখায় কিন্তু এগুলো এখন হারিয়ে গেছে, ইতিহাসের কাছে হারিয়ে গেছে। ডান|থাম্ব| একটি নন্দী মন্দির (বামে) মূল মন্দিরের গর্ভগৃহের মুখোমুখি সামগ্রিকভাবে মন্দির কমপ্লেক্সটি একটি জগতিতে (আক্ষরিক অর্থে, জাগতিক প্ল্যাটফর্ম) স্থাপন করা হয়েছে। প্ল্যাটফর্মটি মন্দিরের বাইরের দেয়ালের চারপাশে ১৫ ফুট চওড়া, যা দর্শনার্থীদের গর্ভগৃহের প্রদক্ষিণ শেষ করার সময় ঘড়ির কাঁটার দিকে হাঁটা এবং শিল্পকর্মটি দেখার জন্য। একে বলা হয় প্রদক্ষিণ পথ। ছোট মন্দিরগুলো প্রধান মন্দিরের মতো একই জগতি ভাগ করে, পাথরের সিঁড়ি দ্বারা সংযুক্ত। দুটি গর্ভগৃহ একটি উত্তর-দক্ষিণ প্রান্তিককরণে একে অপরের পাশে, উভয়ই পূর্ব দিকে মুখ করে এবং প্রতিটির সামনে একটি মণ্ডপ রয়েছে (এছাড়াও বানান মন্তপ, কমিউনিটি হল)। দুটি মণ্ডপ সংযুক্ত রয়েছে যা পরিবার এবং জনসমাবেশের জন্য একটি বৃহৎ, উন্মুক্ত নভারঙ্গের একটি দৃশ্য দেয়।
মন্দিরের প্রতিটি গর্ভগৃহের উপরে চূড়া ছিল, কিন্তু সেগুলো এখন অনুপস্থিত। ফোকেমার মতে, এই চূড়াগুলো অবশ্যই মন্দিরের তারার আকৃতি অনুসরণ করেছে, কারণ হৈসাল মন্দিরগুলো যেগুলো আরও ভালভাবে সংরক্ষিত ছিল। ভেস্টিবুলের ওপরের ওপরের কাঠামো যা মন্দিরটিকে মণ্ডপের সাথে সংযুক্ত করে, যাকে বলা হয় সুকানাসি ( একটি নিম্ন টাওয়ার যা দেখতে মূল টাওয়ারের সম্প্রসারণের মতো)। সজ্জিত ক্ষুদ্র ছাদের সারি, পূর্ব ঘেরের দেয়াল এবং মূল মন্দির সহ অন্যান্য উপাসনালয়গুলো সবই শেষ হয়ে গেছে।
মন্দিরটি ক্লোরিটিক শিস্ট দিয়ে তৈরি করা হয়েছিল, যা সাধারণত গ্রিনশিস্ট বা সোপস্টোন নামে পরিচিত। সাবান পাথর উত্তোলন করার সময় নরম এবং জটিল আকারে খোদাই করা সহজ, কিন্তু বাতাসের সংস্পর্শে এলে সময়ের সাথে সাথে শক্ত হয়ে যায়।
বাইরের দেয়াল
থাম্ব| একটি পাণ্ডুলিপি, কলম, আলাপিনী বীণা এবং জ্ঞান ও শিল্পের অন্যান্য প্রতীক ধারণ করে সরস্বতী নৃত্য করছেন। মন্দিরের বাইরের দেয়ালটি জটিলভাবে খোদাই করা। এর সর্বনিম্ন স্তরগুলো ফ্রীজেস সহ ব্যান্ডগুলো নিয়ে গঠিত যা (নীচ থেকে উপরে) হাতি, সিংহ, প্রকৃতির সাথে স্ক্রোল এবং ক্ষুদ্র নর্তক, ঘোড়া, স্ক্রোল, হিন্দু গ্রন্থের দৃশ্য, পৌরাণিক প্রাণী ( মাকারা ) এবং রাজহাঁস।   শব্দক্ষরী সেত্তারের মতে, শিল্পকর্মটি বিশদভাবে দেখায় যে "পুরো স্প্যানে কোন দুটি সিংহ একই রকম নয় যা একটি ফার্লং (২০০ মিটার) এর বেশি জুড়ে রয়েছে", শিল্পীরা "রামায়ণ এবং মহাভারতকে ধারণ করেছিলেন।, এবং ভাগবতের প্রধান পর্বগুলো"। মন্দিরের বাইরের দেয়ালটি হিন্দু মহাকাব্যের একটি সচিত্র বর্ণনা, এবং এর মাঝখানের অংশে বড় বড় প্যানেল রয়েছে যেখানে "হিন্দু দেবতার সমগ্র প্যানথিয়ন উপস্থাপন করা হয়েছে, এটি হিন্দু মূর্তিবিদ্যার একটি ম্যানুয়াল", সেত্তার বলেছেন। ফোকেমা এবং অন্যান্য শিল্প ইতিহাসবিদদের মতে, মহাকাব্য-সম্পর্কিত "ফ্রিজেস" এর গুণমান এবং পরিমাণ আশ্চর্যজনক, কিন্তু প্যানেল সিরিজগুলো একটি প্রসারিত করে গল্পটি সম্পূর্ণ করে না, বরং একটি প্রসারিত করার পরে, আরেকটি পাঠ্য কিছু সময়ের জন্য মিশে যায়।   হৈসলেশ্বর মন্দিরের বাইরের দেয়ালে ৩৪০টি বড় রিলিফ রয়েছে।
বাইরের দেয়ালে ফ্রিজ এবং দেয়ালের ছবিগুলো প্রধানত রামায়ণ, মহাভারত, ভাগবত পুরাণ, অন্যান্য প্রধান শৈব এবং বৈষ্ণব পুরাণগুলো বর্ণনা করে। কিছু প্রধান প্রদর্শনের মধ্যে রয়েছে (ঘড়ির কাঁটার দিকে):
বাম|থাম্ব| মহিষ রাক্ষস বধ মহিষাসুরমর্দিনী রূপে দুর্গা।
থাম্ব| একটি রামায়ণ ফ্রিজ, বাইরের দেয়াল।
থাম্ব| হৈসলেশ্বরে হরিহর (বাম অর্ধেক শিব, ডানে বিষ্ণু) বিভিন্ন হিন্দু ঐতিহ্যের ধর্মতত্ত্বের পরিপ্রেক্ষিতে, পশ্চিম দিকের বাইরের দেয়ালের বড় ছবিগুলো নিম্নলিখিত ফ্রিকোয়েন্সিগুলো উপস্থাপন করে (ছোট প্যানেল এবং ক্ষুদ্রাকৃতির ফ্রিজগুলো ব্যতীত):
অন্য পাশের দেয়ালে আরও বড় ছবি রয়েছে।
দ্বার ও মণ্ডপ
মন্দিরের চারটি প্রবেশপথ রয়েছে। আজকাল দর্শনার্থীরা সাধারণত যেটি ব্যবহার করেন সেটি হল পার্কিং লটের সবচেয়ে কাছের উত্তর দিকের প্রবেশপথ। দক্ষিণ দিকে একটি এবং পূর্ব দিকে দুটি প্রবেশপথ রয়েছে, দুটি বড় বিচ্ছিন্ন খোলা প্যাভিলিয়নের মুখোমুখি যার ছাদটি লেদযুক্ত স্তম্ভ দ্বারা সমর্থিত।
মন্দিরটিতে মূলত একটি খোলা নবরঙ্গ ছিল, যেখানে মণ্ডপ মণ্ডপগুলো বাইরের মন্দিরগুলো থেকে দৃশ্যমান ছিল এবং মণ্ডপে থাকা লোকদের বাইরে দৃশ্যমান ছিল। মন্দিরে প্রাপ্ত একটি শিলালিপি অনুসারে, হৈসল রাজা প্রথম নরসিংহের যুগে, মণ্ডপটি বন্ধ করা হয়েছিল, দরজা যুক্ত করা হয়েছিল এবং ছিদ্রযুক্ত পাথরের পর্দা বসানো হয়েছিল। চারটি দরজার পাশাপাশি পরবর্তী শিল্পীরা দ্বারপাল ও অলঙ্করণ যুক্ত করেছেন নিম্নরূপ: থাম্ব| মন্তপের প্রবেশদ্বারে একটি উন্নততর সংরক্ষিত দ্বারপাল (হাত ভাঙা)।
দক্ষিণ দরজার বাইরে, পার্কে, গণেশের একটি বড় মূর্তি রয়েছে। মূর্তিটি তাদের মধ্যে ছিল যা মূলত মন্দির চত্বরের বাইরের ফটকের বাইরে ছিল, কিন্তু ক্ষতিগ্রস্থ হয়েছিল এবং সেখানকার ধ্বংসাবশেষ থেকে সংগ্রহ করা হয়েছিল। সেগুলো উদ্ধার করে মন্দিরের কাছে রাখা হয়। নভারঙ্গ দুটি মন্দিরের মধ্যে পরস্পরের মুখোমুখি দুটি ছোট কুলুঙ্গি অন্তর্ভুক্ত করে যেখানে তারা ট্রান্সেপ্টে যুক্ত হয়। এগুলোর মধ্যে খোদাই ও শিল্পকর্ম আছে, কিন্তু প্রতিটির ভিতরের মূর্তিগুলো নেই। উত্তর ভারতীয় এবং দক্ষিণ ভারতীয় লিপিতে একটি বড় সংস্কৃত শিলালিপি সহ পশ্চিমের কুলুঙ্গির কাছে একটি পাথরের প্যানেল রয়েছে। বাম|থাম্ব| হালেবিড়ুর হৈসলেশ্বর মন্দিরের মণ্ডপে লেদ স্তম্ভে পরিণত হয়েছে